Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: [64/1993. (XII. 22.) AB határozat, ABH 1993, 373, 382.]
Paragraph Index: 957

a) pontjának szabályozási tartalma nem felel meg a jogállamiság elvébõl levezethetõ normavilágosság követelményének, ezáltal nagyfokú jogalkalmazási bizonytalanságot teremt, amely akár önkényes jogértelmezésre is okot adhat. A vizsgált rendelkezés egyúttal — a korlátozás aránytalansága miatt — a tulajdonhoz való jog sérelmét is megvalósítja. 2.2. A Vtv. 36. § (1) bekezdés b) pontja a macskának a vadászterületen történõ elpusztíthatóságának feltételeit tartalmazza. Ezek a feltételek nem a macska gazdájához kötõdnek, hanem egy vélelmet állítanak fel, miszerint a legközelebbi lakott épülettõl több mint kettõszáz méterre tartózkodó macska kóborlónak tekintendõ. A macska természeténél fogva általában nem a gazdájával együtt, nem õt követve, hanem önállóan hagyja el a lakott helyet. Ez azonban önmagában nem eredményezi a macska gazdátlanságát, s különösen nem jelenti azt, hogy az állat kóborrá lett volna. A hatályos jogszabályok használják a „kóbor” vagy „kóbor állat” kifejezést, de a fogalom meghatározását nem tartalmazzák. A Vtv. végrehajtására kiadott 30/1997. (IV. 30.) FM rendelet 26. § (3) bekezdés b) pontja szerint az elejtett kóbor kutyáért, valamint kóbor macskáért huszonöt darab sörétes vagy öt darab golyós lõszer jár, a 40. §

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes